钦定古今图书集成/明伦汇编/氏族典/第529卷 > 郭英乂
## 钦定古今图书集成/明伦汇编/氏族典/第529卷 > 郭英乂

按《唐书郭知运传》：“知运子英乂，字元武，以武勇有名
河陇间，累迁诸卫员外。及安禄山乱，拜秦州都督、陇
右采访使。至德二载，加陇右节度使。召还，改羽林军
大将军，掌卫兵。史思明陷洛阳，诏英乂统淮南节度
兵。贼叩陕虢，又改陕西节度、潼关防御使，进御史大
夫，兼神策军节度使。代宗即位，以检校户部尚书兼大夫，召拜尚书右仆射，封定襄郡王。日骄蹇，为侈汰
阴事。宰相元载以久其权，拜剑南节度使。自以有内
主，故肆志无所惮，为政苛暴，人以目相谓怨崔宁不
己同也。出兵袭宁，不克。宁率麾下直𢭏成都，英乂拒
战，众皆反戈内攻，乃奔简州。次灵池，普州刺史韩澄
斩首送宁。